CELEX: 32021R1430
Language: da
Date: 2021-05-31 00:00:00
Title: Kommissionens delegerede forordning (EU) 2021/1430 af 31. maj 2021 om supplerende regler til Europa-Parlamentets og Rådets forordning (EU) 2018/956 med angivelse af, hvilke data der skal indberettes af medlemsstaterne med henblik på at kontrollere nye tunge køretøjers CO2-emissioner og brændstofforbrug (EØS-relevant tekst)

2.9.2021   
               
               
                  DA
               
               
                  Den Europæiske Unions Tidende
               
               
                  L 309/3
               
            
         KOMMISSIONENS DELEGEREDE FORORDNING (EU) 2021/1430
         af 31. maj 2021
         om supplerende regler til Europa-Parlamentets og Rådets forordning (EU) 2018/956 med angivelse af, hvilke data der skal indberettes af medlemsstaterne med henblik på at kontrollere nye tunge køretøjers CO2-emissioner og brændstofforbrug
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/956 af 28. juni 2018 om overvågning og indberetning af nye tunge køretøjers CO2-emissioner og brændstofforbrug (1), særlig artikel 7, stk. 2, og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EF) nr. 595/2009 (2) fastsætter bestemmelser om køretøjers og motorers overensstemmelse efter ibrugtagning, forureningsbegrænsende anordningers holdbarhed, egendiagnosesystemer, måling af brændstofforbrug og CO2-emissioner.
                  
               
                     (2)
                  
                  
                     I henhold til artikel 7, stk. 1, i forordning (EU) 2018/956 overvåger Kommissionen, hvis sådanne foreligger, resultaterne af prøvninger på vej udført inden for rammerne af forordning (EF) nr. 595/2009 med henblik på at kontrollere nye tunge køretøjers CO2-emissioner og brændstofforbrug.
                  
               
                     (3)
                  
                  
                     Kommissionens forordning (EU) 2017/2400 (3) supplerer de retlige rammer for typegodkendelse af motorkøretøjer og motorer med hensyn til emissioner og reparations- og vedligeholdelsesinformationer om køretøjer, som er oprettet ved Kommissionens forordning (EU) nr. 582/2011 (4). Forordning (EU) 2017/2400 fastsætter navnlig regler for udstedelse af licenser til anvendelse af et simuleringsværktøj med henblik på bestemmelse af CO2-emissioner og brændstofforbrug for nye køretøjer, der sælges, registreres eller ibrugtages i Unionen og for anvendelse af dette simuleringsværktøj og deklarering af de således bestemte værdier for CO2-emissioner og brændstofforbrug.
                  
               
                     (4)
                  
                  
                     Det er nødvendigt at analysere prøvningsrapporterne for at opnå omfattende forståelse af prøvningerne på vej med henblik på at kontrollere nye tunge køretøjers CO2-emissioner og brændstofforbrug.
                  
               
                     (5)
                  
                  
                     Såfremt der konstateres mangler ved en verificeringsprøvningsprocedure på vej, er der brug for yderligere oplysninger om årsagerne til en sådan mangel, opfølgningen på en sådan mangel og resultaterne af de undersøgelser, der er indledt for at fastslå årsagen til en sådan mangel.
                  
               
                     (6)
                  
                  
                     Der er også brug for oplysninger om, hvordan forskellige prøvningsrapporter er knyttet til samme køretøjsfamilie i forbindelse med en undersøgelse.
                  
               
                     (7)
                  
                  
                     Med henblik på at Kommissionen rettidigt modtager de data, der er nødvendige for overvågningen af resultaterne af prøvninger på vej, jf. artikel 7, stk. 1, i forordning (EU) 2018/956, og med henblik på udarbejdelsen af årsrapporten, jf. artikel 10 i samme forordning, bør det fastsættes, hvornår medlemsstaternes kompetente myndigheder indberetter de pågældende data —
                  
               VEDTAGET DENNE FORORDNING:
         
            Artikel 1
            Data, der skal indberettes
            Med henblik på artikel 7, stk. 1, i forordning (EU) 2018/956 indberetter medlemsstaternes kompetente myndigheder følgende data:
            
                        a)
                     
                     
                        de i artikel 20, stk. 1, andet afsnit, i Kommissionens forordning (EU) 2017/2400 omhandlede prøvningsrapporter, senest en måned efter at køretøjsfabrikanten har fremlagt disse rapporter for den godkendende myndighed
                     
                  
                        b)
                     
                     
                        de i artikel 20, stk. 2, andet afsnit, i forordning (EU) 2017/2400 omhandlede oplysninger om undersøgelser indledt for at fastslå årsagen til, at et køretøj har dumpet verificeringsprøvningsproceduren, senest en måned efter at undersøgelsen er indledt
                     
                  
                        c)
                     
                     
                        resultaterne af de i artikel 20, stk. 2, andet afsnit, i forordning (EU) 2017/2400 omhandlede undersøgelser, herunder oplysninger om årsagerne til mangler fastslået i henhold til andet afsnit i nævnte artikel knyttet til certificeringen af komponenter, separate tekniske enheder og systemer eller til simuleringsværktøjets anvendelse, senest en måned efter at den godkendende myndighed har fastslået årsagen til manglen
                     
                  
                        d)
                     
                     
                        de i artikel 22, stk. 2, i forordning (EU) 2017/2400 omhandlede prøvningsrapporter påført nummeret på certifikatet vedrørende en luftmodstandsfamilies CO2-emissions- og brændstofforbrugsrelaterede egenskaber for hvilke de er udarbejdet, senest en måned efter at fabrikanten har fremlagt disse rapporter for den godkendende myndighed
                     
                  
                        e)
                     
                     
                        for hvert certifikat vedrørende en luftmodstandsfamilies CO2-emissions- og brændstofforbrugsrelaterede egenskaber, der er udstedt, udvidet, nægtet eller trukket tilbage, de i bilag VIII, tillæg 1 og 2, til forordning (EU) 2017/2400 omhandlede dokumenter, herunder bilag, senest en måned efter at den godkendende myndighed har udarbejdet eller modtaget disse dokumenter.
                     
                  
         
            Artikel 2
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 31. maj 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 173 af 9.7.2018, s. 1.
         
            (2)  Europa-Parlamentets og Rådets forordning (EF) nr. 595/2009 af 18. juni 2009 om typegodkendelse af motorkøretøjer og motorer med hensyn til emissioner fra tunge erhvervskøretøjer (Euro VI) og om ændring af forordning (EF) nr. 715/2007 og direktiv 2007/46/EF og om ophævelse af direktiv 80/1269/EØF, 2005/55/EF og 2005/78/EF (EUT L 188 af 18.7.2009, s. 1).
         
            (3)  Kommissionens forordning (EU) 2017/2400 af 12. december 2017 om gennemførelse af Europa-Parlamentets og Rådets forordning (EF) nr. 595/2009 for så vidt angår bestemmelse af CO2-emissioner og brændstofforbrug for tunge køretøjer og om ændring af Europa-Parlamentets og Rådets direktiv 2007/46/EF og Kommissionens forordning (EU) nr. 582/2011 (EUT L 349 af 29.12.2017, s. 1).
         
            (4)  Kommissionens forordning (EU) nr. 582/2011 af 25. maj 2011 om gennemførelse og ændring af Europa-Parlamentets og Rådets forordning (EF) nr. 595/2009 med hensyn til emissioner fra tunge erhvervskøretøjer (Euro VI) og om ændring af bilag I og III til Europa-Parlamentets og Rådets direktiv 2007/46/EF (EUT L 167 af 25.6.2011, s. 1).